# COBOL programozási nyelv

### A Wikipédiából, a szabad lexikonból.

A COBOL úgynevezett "magasszintű" programozási nyelv, a COmmon Business Oriented Language elnevezés rövidítése.

Harmadik generációs programozási nyelv. A FORTRAN és a PL/I mellett az üzleti, pénzügyi élet rendszereiben használatos. Megjelentek benne a strukturált programozás bizonyos vezérlő szerkezetei is. A nyelv tervezésénél kísérletet tettek a hordozhatóság, a portabilitás megteremtésére.

1959-ben deklarálták, első változata a COBOL 60 volt. Magyarországon kb. 35 éve használják.

Könnyen olvasható, az angol nyelv rövidítéseinek és szabályainak megfelelően írható.

Egy COBOL program 4 jól elkülöníthető részre, COBOL szóhasználattal Divisionre magyarul Főrészre oszlik:

    1. Azonosítási főrész,     IDENTIFICATION DIVISION.
    2. Környezet leíró főrész, ENVIRONMENT DIVISION.
    3. Adatleíró főrész,       DATA DIVISION.
    4. Eljárási főrész,        PROCEDURE DIVISION.

Az egyes főrészek szekciókból Section épülnek fel. A célként meghatározott üzleti- és pénzügyi alkalmazások miatt az adatok megjelenítésére kiemelten nagy hangsúlyt fektetett a nyelv. Az adatok formáját a "kép" jelentésű angol Picture szó rövidítését jelentő PIC utasítás írja le. A COBOL program kötött szintaxissal rendelkező úgynevezett COBOL mondatok, Sentences sorozatából áll, amelyek különböző igékből (ADD, SUBTRACT, PERFORM, READ stb.) és változónevekből épülnek fel. Minden mondatot pont zár le. A mondatok összetartozó csopotjai paragrafusokba, Paragraph gyűjthetők, amelyek egyben vezérlési szerkezetként is kezelhetők.

A mondatokban használt igék, a kulcsszavak között vannak olyanok, amelyek csak az angol nyelv sajátosságai miatt kellenek (ezeket nem kötelező használni). Egy COBOL program valóban olvasható és érthető egy angolul értő számára, ennek azonban az az ára, hogy néhány COBOL mondat szintaxisa szinte áttekinthetetlenül bonyolult és terjedelmes, és nagyon komoly gyakorlat kell a teljes nyelvi eszközrendszer nyújtotta lehetőségek kihasználásához.

Egyes COBOL megvalósítások annyira meghatározták a forrásprogram írási szabályait, hogy a nyelvet használó cégek előnyomtatott lapok alkalmazásával segítették a programozókat a formai követelmények betartásában. Az is előírás volt, hogy a programot csak nagybetűvel lehetett írni, ezért programozói körökben elterjedt vicc volt, hogy a COBOL az a programnyelv, amely megtanít a nagybetűk írására.

### [szerkesztés] Példa

Példa ciklusszervezésre:

           perform until I > 10
                   add I1 OF TOMB (I) to A OF TOMB (I)
                   add I2 OF TOMB (I) to B OF TOMB (I)
                   add I3 OF TOMB (I) to C OF TOMB (I)
                   add 1 to I
           end-perform.

Példa feltételtől függő ciklusra:

           evaluate HONAP
               when 2 thru 12
                    perform until I > 10
                            subtract WOSSZ OF ELOZOEV(I) from WOSSZ OF TOMB(I)
                            subtract WOSSZ OF ELOZOEV(I) from WOSSZ OF TOMB(I)
                            add 1 to I
                    end-perform
           end-evaluate.

### [szerkesztés] Külső hivatkozás

COBOL.COM

COBOL User Groups (COBUG)

Főbb programozási nyelvek (továbbiak)
Kereskedelmi: ABAP | Ada | Awk | C | C++ | C# | COBOL | Delphi | Fortran | Java | JavaScript | Lisp | Objective-C | Perl | PHP | PL/SQL | Python | SAS | sh | SQL | Visual Basic

Oktatási: Eiffel | Haskell | Logo | SML | Pascal | Prolog | Scheme | Smalltalk |  | Történelmi: ALGOL | APL | BASIC | Clipper | MUMPS | PL/I | Simula

A lap eredeti címe "http://hu.wikipedia.org../../../c/o/b/COBOL_programoz%C3%A1si_nyelv_1739.html"

Kategória: Programozási nyelvek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- العربية
- Bosanski
- Català
- Česky
- Dansk
- Deutsch
- Ελληνικά
- Español
- Suomi
- Français
- Gaeilge
- Galego
- עברית
- Hrvatski
- Interlingua
- Bahasa Indonesia
- Italiano
- 日本語
- Lietuvių
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Svenska
- தமிழ்
- ไทย
- Türkçe
- Українська
- Tiếng Việt
- 中文